Document ID: /roh_data/filtered/fineweb-2-filterrobots_roh.jsonl.gz/44882

Dapi la derasaziun da la pandemia da corona è la destrucziun dal guaud tropic creschida a moda massiva sin l'entir mund. Quai resulta d'in studi da l'organisaziun da l'ambient WWF. Per quel èsi vegnì valità datas da satellit da l'universitad da Maryland en ils Stadis Unids.
Tut fetschia allusiun ch'i sa tractia tar la destrucziun dal guaud ch'explodeschia d'in effect da corona, uschia il WWF en Germania. En ils 18 pajais ch'èn vegnids intercurids è la surfatscha ch'è vegnida destruida las ultimas emnas creschida en media per 150% cumpareglià cun ils onns avant. Il pli pertutgà sajan l'Indonesia, il Congo e la Brasilia.